بابك اردبيل ياخينليغيندا يئرلشن بلال آوا كندينده دونيايا گوز آچميشدير. آلدونلارين باشچيسي جاويدان بابكي گؤروب اونون ذكاسي ، چئويكلييي سبب اولور كي انون اؤزو ايله آلدونلارين سيراسينا آپارسين.«816ـ نجي ايلده دويوشلرين بيرينده جاويدان ابو عمراني اؤلدورور و بوندان اوچ گون سونرا آلديغي يارادان اؤزو ده اؤلور . بو زامان بابكين 18 ياشي واردي.»(15)بابك 816 ـ نجي ايلده هله گنج ياشلاريندان آلدونلارين سركرده لييينه سئچيليب او گوندن بري عرب اشغالچيلارينا و فئودال ظلمونه قارشي مبارزه يه  باشلايير.(16)بابكين عرب خلافتينه قارشي مبارزه سي او قده ر گوجلو و شدتلي ايدي كي مسعودي «مروج الذهب» اثرينده آچيقجا يازيردي :«آز قاليردي خلافتي آرادان آپارسين.»(17)